U ส่งบ.ย่อยซื้อกิจการ “Glamford” ลุยบริหารโรงแรมตปท.
U ส่งบ.ย่อยซื้อกิจการ “Glamford” รองรับลงทุนในสิทธิการเช่าเพื่อบริหารกิจการโรงแรมในตปท.
8 ม.ค. 2562

บริษัท ยู ซิตี้ จำกัด (มหาชน) หรือ U ระบุว่า บริษัท Vienna International Hotelmanagement AG (VI) ซึ่งเป็นบริษัทย่อยในประเทศออสเตรีย ได้เข้าซื้อหุ้นสัดส่วน 100% ใน Glamford Investments sp. z o.o. (Glamford) จาก Vistra Shelf Companies Sp. z o.o. ในราคาซื้อขายรวมทั้งสิ้น 2,795.73 ยูโร หรือประมาณ 102,938.78 บาท โดยมีวัตถุประสงค์ให้ Glamford เข้าลงทุนในสิทธิการเช่าเพื่อบริหารกิจการโรงแรมในต่างประเทศ
สำหรับ Glamford จดทะเบียนจัดตั้งภายใต้กฎหมายโปแลนด์ เพื่อประกอบธุรกิจบริหารกิจการโรงแรม โดยมีทุนจดทะเบียน 5,000 โปแลนด์ซลอตี หรือประมาณ 42,600 บาท